โรงเรียนฤทธิยะวรรณาลัย

โรงเรียนฤทธิยะวรรณาลัย เป็นโรงเรียนรัฐบาลประเภทสหศึกษา เปิดสอนในระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในพื้นที่ของกองทัพอากาศ ถนนพหลโยธิน แขวงคลองถนน เขตสายไหม กรุงเทพมหานคร

 ประวัติ 

โรงเรียนฤทธิยะวรรณาลัย ก่อตั้งโดย พลอากาศโท หลวงเทวฤทธิ์พันลึก อดีตผู้บัญชาการทหารอากาศ คนที่ 3 และได้รับอนุญาตจากกระทรวงศึกษาธิการ ให้เปิดทำการสอนได้ ตั้งแต่วันที่ 18 กันยายน พ.ศ. 2490 ภายในหน่วยที่ตั้งของกองทัพอากาศ สถานที่ตั้งเดิมอยู่บริเวณช่องทางกองบินน้อยที่ 6 (บน.6) มีอาคารเป็นเรือนไม้ชั้นเดียว 6 ห้องมีชั้น เรียนตั้งแต่ประถมศึกษาปีที่ 1 ถึงมัธยมศึกษาปีที่ 3 ในปี พ.ศ. 2491 ขยายมัธยมศึกษาปีที่ 4 เพิ่มขึ้น และโรงเรียนได้รับเงินอุดหนุนประเภท "โรงเรียนดี" จากกระทรวงฯ เป็นต้นมา จึงได้ขยายชั้นเรียนเพิ่มขึ้นตามลำดับจนถึงมัธยมศึกษาปีที่ 6

 พ.ศ. 2494 ย้ายโรงเรียนจากบริเวณที่ตั้งเดิม มาตั้งใหม่ที่บริเวณด้านหลังโรงพยาบาลภูมิพลอดุลยเดช และในปีนี้ กระทรวงศึกษาธิการได้รับรองวิทยฐานะเทียบเท่าโรงเรียนรัฐบาล
 พ.ศ. 2495 เปิดสอนแผนกอนุบาล จึงมีชั้นเรียนตั้งแต่อนุบาลปีที่ 1 จนถึงมัธยมศึกษาปีที่ 6
 พ.ศ. 2502 - 2503 ได้ขยายชั้นเรียนระดับเตรียมอุดมศึกษาขึ้น ทั้ง 2 แผนกคือ วิทยาศาสตร์และศิลปะ มีอาคารเป็นเรือนไม้ 2 ชั้น 4 หลัง
 พ.ศ. 2508 ตั้งกองลูกเสืออากาศขึ้นซึ่งเป็นโรงเรียนแรกในประเทศไทยและในทวีปเอเชีย โดยการสนับสนุนของ อาจารย์เพทาย อมาตยกุล กับ จอมพลอากาศ เฉลิมเกียรติ วัฒนางกูร ผู้บัญชาการทหารอากาศ
 พ.ศ. 2511 สร้างอาคารเรียนเป็นตึก 3 ชั้นทันสมัย ณ ที่ตั้งใหม่ใกล้โรงเรียนนายเรืออากาศ ทำพิธีเปิด เมื่อวันที่ 23 พฤษภาคม พ.ศ. 2512 แบ่งส่วนบริหารโรงเรียนเป็น แผนกอนุบาล แผนกประถมศึกษา และแผนกมัธยมศึกษา เปิดเรียนตั้งแต่อนุบาลชั้นปีที่ 1 จนถึงชั้นมัธยมศึกษาปีที่ 5 แผนกวิทยาศาสตร์และศิลปะ
 พ.ศ. 2520 กองทัพอากาศได้เสนอโอนกิจการโรงเรียนฤทธิยะวรรณาลัยระดับมัธยมศึกษาให้กระทรวงศึกษาธิการ ได้มีการลงนามข้อตกลงและมอบโรงเรียนเมื่อวันที่ 1 พฤษภาคม พ.ศ. 2521 ซึ่งกระทรวงศึกษาธิการยินดีรับมอบทั้งกิจการ อาคาร สถานที่ วัสดุ และบุคลากร และได้มีการลงนามตามข้อตกลงอย่างสมบูรณ์เมื่อวันที่ 22 กุมภาพันธ์ พ.ศ. 2522

 ทำเนียบผู้บริหาร 

 ลำดับ  รายนาม  เริ่มวาระ  สิ้นสุดวาระ 1  ขุนอักษรสิทธิ์  พ.ศ. 2490  พ.ศ. 2493 2  นายท้วน แก้วกร  พ.ศ. 2493  พ.ศ. 2494 3  นายประสิทธิ์ พิมล  พ.ศ. 2494  พ.ศ. 2495 4  เรืออากาศตรี สุชาติ งามถิ่น  พ.ศ. 2495  พ.ศ. 2498 5  เรืออากาศเอก ณรงค์ ศรเกษตริน  พ.ศ. 2498  พ.ศ. 2499 6  เรืออากาศเอก ณรงค์ ศรเกษตริน (สมัยที่ 2)  พ.ศ. 2499  พ.ศ. 2504 7  นาวาอากาศตรี พิมล จักรทอง  พ.ศ. 2504  พ.ศ. 2508 8  นาวาอากาศตรี สนิท นามเรืองศรี  พ.ศ. 2508  พ.ศ. 2514 9  นาวาอากาศโท พรหม ไชยลาภ  พ.ศ. 2514  พ.ศ. 2517 10  นางสุนันท์ อยู่คงดี  พ.ศ. 2517  พ.ศ. 2518 11  นาวาอากาศโท สำเนียง อินทรสุวรรณ  พ.ศ. 2518  พ.ศ. 2520 12  นาวาอากาศเอก ปกรณ์ เติมทอง  พ.ศ. 2520  พ.ศ. 2521 13  นายดุสิต พุนพอน  พ.ศ. 2521  พ.ศ. 2521 14  นายประทีป สุขวารี  พ.ศ. 2521  พ.ศ. 2524 15  นายสมชาย นพเจริญกุล  พ.ศ. 2524  พ.ศ. 2524 16  นายไพบูลย์ ภู่พงษ์พันธ์  พ.ศ. 2524  พ.ศ. 2527 17  นายเทพ เที่ยงตรง  พ.ศ. 2527  พ.ศ. 2530 18  นายอนันต์ บุญส่ง  พ.ศ. 2530  พ.ศ. 2534 19  นายสงพงษ์ รุจิรวรรธน์  พ.ศ. 2534  พ.ศ. 2535 20  นายสนิทพงศ์ นวลมณี  พ.ศ. 2535  พ.ศ. 2539 21  นายวิวัฒน์ พวงมะลิต  พ.ศ. 2539  พ.ศ. 2542 22  นายอุดร บุญถาวร  พ.ศ. 2542  พ.ศ. 2544 23  นางลัดดา พร้อมมูล  พ.ศ. 2544  พ.ศ. 2547 24  ดร.เกษม สดงาม  พ.ศ. 2547  พ.ศ. 2551 25  นายเฉลิมชัย จันทรมิตรี  พ.ศ. 2551  พ.ศ. 2556 26  ดร.วิสิทธิ์ ใจเถิง พ.ศ. 2556  พ.ศ. 2561 27  ดร.สุมนา ธิกุลวงษ์  พ.ศ. 2561  พ.ศ.2567 28  นายธัญวิชญ์ ไตรรัตน์  พ.ศ. 2567  ปัจจุบัน

 แผนการเรียน 
 มัธยมศึกษาตอนต้น 
 วิทยาศาสตร์-คณิตศาสตร์ (โอลิมปิกวิชาการ)(1-2)
 วิทยาศาสตร์-คณิตศาสตร์-พลศึกษา (เตรียมทหาร)(3)
 ภาษาอังกฤษ (English Program)(4)
 วิทยาศาสตร์-คณิตศาสตร์-และปัญญาประดิษฐ์ (S-MAI) ( จัดตั้งในปีการศึกษา​ที่ 2569 )(-)
 ภาษาจีน (Intensive Chinese Program)(5)
 ห้องเรียนปกติ (ทั่วไป)(6-17)

 มัธยมศึกษาตอนปลาย 
 วิทยาศาสตร์-คณิตศาสตร์ (GIFTED)(1)
 เตรียมวิศวกรรม (Pre-Engineering)(2)
 ภาษาอังกฤษ (English Program)(3)
 วิทยาศาสตร์-คณิตศาสตร์ (SM)(4-9)
 คณิตศาสตร์-ภาษาอังกฤษ (ME)(10-11)
 ภาษาอังกฤษ-ภาษาอังกฤษ (EE)(12)
 ภาษาอังกฤษ-ภาษาญี่ปุ่น (EJ)(13)
 ภาษาอังกฤษ-ภาษาจีน (ECH)(14)
 ภาษาไทย-สังคมศึกษา (TS)(15)
 ธุรกิจ-เทคโนโลยี (BT) /ภาษาอังกฤษ-ฝรั่งเศส (EF)(16)

 คณะสี 

 คณะเชียงแสน (สีเหลือง)
 คณะสุโขทัย (สีชมพู)
 คณะอู่ทอง (สีเขียว)
 คณะอยุธยา (สีแสด)
 คณะรัตนโกสินทร์ (สีม่วง)

 รายชื่อศิษย์ที่มีชื่อเสียง 
 สราวุฒิ มาตรทอง (อ้น) : นักแสดง สังกัด ช่อง 3 เอชดี
 ชัยวัฒน์ ทองแสง (ต๊อบ) : นักแสดงภาพยนตร์ และนายแบบ
 ประถมาภรณ์ รัตนภักดี (อ้อม) : นักแสดง สังกัด ช่อง 7 เอชดี
 วรินทร จตุรภุช (สต๊อป) : นักร้อง ศิลปินจากรายการ เดอะสตาร์ สังกัด จีเอ็มเอ็ม แกรมมี่
 ภูริวัชร์ ธีระชาติ (ถังเบียร์) : ผู้ชนะเลิศรายการ Academy Fantasia 10
 เนติเจน เนติรัตนไพบูลย์ (สไปรท์) : ยูทูบเบอร์ เจ้าของช่อง SpriteDer SPD
 ณัฐธิชา นามวงษ์ (เก๋ไก๋) : นักแสดง และยูทูบเบอร์ เจ้าของช่อง Kaykai Salaider
 รชยา ทัพพ์คุณานนต์ (มินมิน) : สมาชิกวง BNK48 รุ่นที่ 2
 พ.ต.ต. ศิวกร สายบัว (สารวัตรศิว) : ข้าราชการตำรวจ (ถึงแก่กรรม)
 ควีนริต้า กวีวุฒิจิรโชติ (ควีน) : ติ๊กต็อกเกอร์ เจ้าของช่อง rosewithqueen
 ภวินท์ ณรงค์ฤทธิ์ (เมฆ) : ยูทูบเบอร์ และครีเอเตอร์เกม เจ้าของช่อง N.MEK TV ภายใต้สังกัด Online Station หนึ่งในคอมมูนิตีเกมและสื่อดิจิทัลที่มีชื่อเสียงของประเทศไทย
 ณัฐวรรธ สุ่มพลอย (โกฮัง) : นักแสดง ผู้รับบทนำในภาพยนตร์ ไอ้ไข่ เด็กวัดเจดีย์ ตั้งแต่อายุยังน้อย

 โรงเรียนอื่น ๆ ในเครือ 

 โรงเรียนอนุบาลฤทธิยะวรรณาลัย
 โรงเรียนฤทธิยะวรรณาลัย ประถม
 โรงเรียนฤทธิยะวรรณาลัย ๒

 อ้างอิง 
 คู่มือ นักเรียน ผู้ปกครองโรงเรียนฤทธิยะวรรณาลัย (ปีการศึกษา 2551)
 คู่มือนักเรียนและผู้ปกครองโรงเรียนฤทธิยะวรรณาลัยประจำปีการศึกษา 2566
 คู่มือนักเรียนและผู้ปกครองโรงเรียนฤทธิยะวรรณาลัยประจำปีการศึกษา​ 2567
 คู่มือนักเรียนและผู้ปกครองโรงเรียนฤทธิยะวรรณาลัยประจำปีการศึกษา 2568
 หนังสืออนุสรณ์ โรงเรียนฤทธิยะวรรณาลัย ปีการศึกษา 2553

 แหล่งข้อมูลอื่น 
 เว็บไซต์อย่างเป็นทางการ 

หมวดหมู่:โรงเรียนที่ก่อตั้งในปี พ.ศ. 2490
โรงเรียน
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนในเขตสายไหม
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2